పూర్తి ప్రతి చూసిన తరువాత స్పందిస్తా : ఠాకూర్‌
తీర్పును గౌరవిస్తాం : రాజీవ్‌ శుక్లా
న్యూఢిల్లీ : బిసిసిఐ ప్రక్షాళన కోసం లోధా కమిటీ సూచించిన కీలక సంస్కరణల అమలునకు గ్రీన్‌ సిగ్నల్‌ ఇస్తూ సోమవారం కోర్టు ఆదేశాలు జారీ చేసింది. బిసిసిఐ బోర్డులో మంత్రులు సభ్యులుగా ఉండకూడదని స్పష్టం చేసింది.బోర్డుల సభ్యుల వయసు 70 ఏళ్లకు మించవద్దని నిబంధనకు కూడా గ్రీన్‌ సిగ్నల్‌ ఇచ్చింది. దీంతో పాటు ఒక రాష్ట్రానికి ఒకే ఓటు అన్న నిబంధనను కూడా అమలు చేయా లని ఆదేశించింది. లోథా కమిటీ సూచించిన సంస్కరణలను బిసిసిఐ అమల్లోకి తెచ్చేందుకు దేశ అత్యున్నత న్యాయస్థానం బోర్డుకి ఆరు నెలల వ్యవధి ఇచ్చింది. బోర్డు ఖచ్చితంగా మార్పునకు అంగీకరించాలని సుప్రీం కోర్టు చీఫ్‌ జస్టిస్‌ టిఎస్‌ ఠాకూర్‌ పేర్కొన్నాడు. ఈ తీర్పు బిసిసిఐలో భారీ సంస్కరణలకు తావిస్తుందని తాము భావిస్తున్నట్లు ఆయన వివరించాడు.బిసిసిఐలో ఈ మార్పులను లోధా కమిటీ ఎప్పటికప్పుడు పరిశీలిస్తుందని కూడా ఆయన తీర్పులో పేర్కొన్నాడు. బోర్డు గవర్నింగ్‌ కౌన్సిల్‌లో కాగ్‌ సభ్యుడికి స్థానం కల్పించాలన్న లోథా కమిటీ సిఫారసును కూడా సుప్రీం కోర్టు అంగీకరించింది. బోర్డుకు మూడు కొత్త స్థానాలను కల్పించాలని కోర్టు ఆదేశించింది. అందులో ఒకటి అంబుడ్సమన్‌,రెండవది ఎథిక్స్‌ ఆఫీసర్‌, మూడవది ఎలక్ట్రోల్‌ ఆఫీసర్‌.ఇక బిసిసిఐని ఆర్టీఐ పరిధిలోకి తీసుకురావాలా? వద్దా అన్న అంశాన్ని పార్లమెంట్‌కు వదిలేసింది. దేశంలో బెట్టింగ్‌ చట్టబద్దం చేఏ అంశాన్ని కూడా పార్లమెంట్‌కే వదిలేసింది.దేశంలో బెట్టింగ్‌ను చట్టబద్దం చేయాలన్న కమిటీ సిఫారసును కూడా కోర్టు పార్లమెంట్‌కే వదిలి పెట్టింది.బిసిసిఐ గవర్నింగ్‌ కౌన్సిల్‌(జిసి) ప్రక్షాళనకు కూడా లోథా కమిటీ సూచించిన సంగతి తెలిసిందే.
గవర్నింగ్‌ కౌన్సిల్‌లో కాగ్‌ సూచించిన వ్యక్తికి కూడా చోటు కల్పించాలన్న దానికి కోర్టు ఒకే అంది.ఇదలా ఉంటే సుప్రీం కోర్టు తీర్పు అనంతరం జస్టిస్‌ లోథా మాట్లాడుతూ ఇది భారత క్రికెట్‌కు గొప్ప రోజని, సంస్కరణకు సాధ్యమైనంత తొందరలో అమలు చేయాలని,మరోవైపు సుప్రీం తీర్పుపై స్పందించడానికి బోర్డు అధ్యక్షుడు అనురాగ్‌ ఠాకూర్‌ నిరాకరించాడు. తీర్పు ప్రతిని పూర్తిగా చదివిన తరువాత దీనిపై స్పందిస్తానని ఆయన పేర్కొన్నాడు. బిసిసిఐ సంస్కరణపై సుప్రీంకోర్టు చేసిన తీర్పును తాము గౌరవిస్తామని ఐపిఎల్‌ చైర్మన్‌ రాజీవ్‌ శుక్లా వెల్లడించాడు. లోథా కమిటీ సిఫారసులను ఎలా అమలు చేయలన్న దానిపై దృష్టి సారిస్తామని, లోథా కమిటీ సిఫారసుల్లో ఒక రాష్ట్రానికి ఒకే ఓటు,ఆఫీస్‌ బేరర్స్‌లో 70 ఏళ్ల వయసు మించిన వాళ్లు ఉండకూడదన్న నిబంధనలను గతంలో బిసిసిఐ తీవ్రంగా వ్యతిరేకించింది.అయితే మార్పులకు బోర్డు సభ్యులు ఖచ్చితంగా అమలు చేయాలని సుప్రీం కోర్టు తీర్పు నేపథ్యంలో వాటిని ఏ విధంగా అమలు చేస్తుందన్న ఆసక్తి ఇప్పుడు అందిరిలో నెలకొంది.
కోర్టు ఆమోదించిన ముఖ్య సిఫార్సులు
–    బిసిసిఐ ఒక రాష్ట్రం,ఒక ఓటు విధానం కొనసాగాలి
–    మంత్రి పదవిలో ఉన్నవారు,70 సంవత్సరాలు సభ్యులుగా ఉండటానికి వీల్లేదు
–    అరు నెలల్లోపు జస్టిస్‌ లోథా సిఫార్సు అమలు చేయాలి.
–    తీర్పును ఖచ్చితంగా అమలు చేయాలి. దీని వల్ల బిసిసిఐలో సంస్కరణలు చోటు చేసుకుంటాయని భావిస్తున్నాం.
–    ఇక నుంచి బిసిసిఐలో కాగ్‌ ప్రతినిధి ఒకరు సభ్యుడిగా ఉంటారు.
–    సమాచార హక్కు చట్టం కిందకు బిసిసిఐ వస్తుందా లేదా అనే అంశాన్ని పార్లమెంట్‌ పరిశీలిస్తుంది.
–    దేశంలో బెట్టింగ్‌ చట్టబద్దం చేసే అంశాన్ని కూడా పార్లమెంట్‌కే వదిలేస్తున్నాం.